《早朝同员外元赋时有祀事》
宋代·王称

花拥千官刻漏传，蓬莱遥在五云边。星移北斗当宸极，乐动南薰捧帝筵。

迟日渐晞仙掌露，轻风犹袅御炉烟。明朝海上祠金马，紫凤丹书下九天。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。